sa kanan ay nakalatag ang dalampasigang mababa, na may mga look na may maiinam na anyo, at doon sa malayo, halos napapawi na sa paningin, naroon ang kawit ng bundok sungay; sa harapan at sa huling dakong abot ng paningin ay nakatayo ang makiling, mataas, nakahahanga, napuputungan ng manipis na ulap; at sa kaliwa ang pulong talim, ang susong dalaga na taglay ang matatambok niyang guhit na naging sanhi ng kaniyang pangalan. isang malamig na simuy ang nagpapakulot sa malapad na ibabaw ng tubig. maala ala ko pala, kapitan ang sabi ni ben zayb, na kasabay ang paglingon alam baga ninyo kung saan dako ng lawa napatay ang isang nagngangalang guevara, navarra ibarra? lahat ay napatingin sa kapitan, tangi lamang si simoun na ibinaling ang mukha sa kabilang dako, na waring may hinahanap sa dalampasigan. ani aling victorina, saan kapitan? nakaiwan kaya ng bakas sa tubig?